Twilight-koors: Almal is met 'New Moon' gepla | SARIE
Twilight-koors: Almal is met ‘New Moon’ gepla	deur admin
Die tweede fliek in die Twilight-sage, New Moon, het Vrydag 27 November in Suid-Afrikaanse fliekteaters begin draai. En wêreldwyd loop vampierkoors hoog met veral die hoofspelers Robert Pattinson en Kristen Stewart op almal se lippe en fliekrekords wat spat!
Die groot vraag is….Is hulle of is hulle nie ‘n paartjie in werklike lewe nie…? In die Desember-uitgawe van Harper’s Bazaar ‘speel’ dié twee die ‘hoofrol’ op die voorblad met die allermooiste foto’s binne. Hulle gesels openlik oor hul verhouding en verklap ‘n hele paar dingetjies wat jy nie van hulle geweet het nie. Man dag voor sy verjaardag vermoor | Netwerk24
Man dag voor sy verjaardag vermoor
Deur Cara-Lee Dorfling 15 April 2019 18:20
Op die vooraand van sy verjaardag is ’n man Sondagaand in Port Elizabeth in ’n oënskynlike sluipmoord doodgeskiet.
Die lyk van Ntsikilelo Joyful Sangweni Mabusela (30) is Sondag omstreeks 18:45 met verskeie skietwonde in ’n wit Volkswagen Golf-motor aangetref.
Kapt. André Beetge, polisiewoordvoerder, sê die gemeenskap het die polisie gekontak nadat hulle ’n rits skote in die gebied hoor klap het.
Die polisie het die Golf-motor verlate in Dorahstraat, New Brighton, gevind. Mabusela, wat Maandag sy 31ste verjaardag sou vier, is agter die stuurwiel aangetref.
Hy is vermoedelik van die bestuurderskant af geskiet en verskeie koeëldoppies is langs die motor gekry.
Dit is nog onduidelik of Mabusela enige waardevolle items in sy besit gehad het, maar Beetge sê dit lyk nie soos ’n rooftog nie, maar eerder ’n sluipmoord.
Meer oor: Ntsikilelo Joyful Sangweni Mabusela | Port Elizabeth | Vermoor | Sluipmoord
Verkeersman doen bekentenis ná dood van Chinese sakeman
Ferdi Barnard oorweldig deur vrylatingsnuus